VENDIM
Nr. 276, datë 13.4.2016

PËR PËRCAKTIMIN E MASËS SË SHPËRBLIMIT PËR MEDALJET NË FORCAT E ARMATOSURA TË REPUBLIKËS SË SHQIPËRISË

Në mbështetje të nenit 100 të Kushtetutës dhe të pikës 2, të nenit 32, të ligjit nr. 9/2015, “Për medaljet në Forcat e Armatosura të Republikës së Shqipërisë”, me propozimin e ministrit të Mbrojtjes, Këshilli i Ministrave

VENDOSI:

1. Masa e shpërblimit për medaljet që jepen sipas ligjit nr. 9/2015, “Për medaljet në Forcat e Armatosura të Republikës së Shqipërisë”, të jetë si më poshtë vijon:
a) Për medaljet që jep ministri i Mbrojtjes:
- “Medalja e nderit” 						 40 000 lekë;
- “Medalja e mirënjohjes”				 	 30 000 lekë;
- Medalja “Në shërbim të atdheut”			 	 30 000 lekë;
- Medalja “Për shërbime të shquara” 				 20 000 lekë;
- Medalja “Për shërbime të larta” 				 20 000 lekë.
b) Për medaljet që jep shefi i Shtabit të Përgjithshëm të Forcave të Armatosura:
- “Medalja shpëtimtari”					 30 000 lekë;
- “Medalja e trimërisë” 					 30 000 lekë;
- “Medalja e sakrificës”					 20 000 lekë;
- “Medalja e karrierës”					 5 000 lekë;
- Medalja “Për shërbime të veçanta”			 	 10 000 lekë;
- Medalja “Pjesëmarrje në operacione huma-nitare”	 	 10 000 lekë;
- Medalja “Pjesëmarrje në emergjenca civile”	 		 10 000 lekë.
c) Për medaljet që japin komandantët e forcave dhe komandantët e komandave mbështetëse:
- “Medalja e ushtarit” 					 10 000 lekë;
- “Medalja e pilotit”						 10 000 lekë;
- “Medalja e marinarit”					 10 000 lekë;
[bookmark: _GoBack]- “Medalja e dijes” 						 10 000 lekë;
- “Medalja e mbështetjes”					 10 000 lekë; 
- “Medalja e karrierës”					 5 000 lekë.
2. Shpërblim për medalje do të marrin vetëm ushtarakët aktivë dhe punonjësit civilë të strukturave organike të Ministrisë së Mbrojtjes dhe Forcave të Armatosura.
3. Shpërblimet për medaljet sipas pikës 1 të këtij vendimi, jepen, përkatësisht, nga ministri i Mbrojtjes, Shefi i Shtabit të Përgjithshëm të Forcave të Armatosura, komandanti i forcës dhe komandanti i komandës mbështetëse.
4. Efektet financiare të përballohen nga buxheti i miratuar për Ministrinë e Mbrojtjes.
5. Vendimi nr. 581, datë 10.9.2004, i Këshillit të Ministrave, “Për përcaktimin e masës së shpërblimit për medaljet që i jepen personelit të Forcave të Armatosura të Republikës së Shqipërisë”, shfuqizohet.
6. Ngarkohet ministri i Mbrojtjes për zbatimin e këtij vendimi.
Ky vendim hyn në fuqi pas botimit në Fletoren Zyrtare.

